DRAVA JE MOJ ZAVIČAJ

 Moj zavičaj jeso: vrbaki , ločice , šume, blatni poti i Drava . Odnavek tu živim , nuz Dravo. Odnavek idem k nje pa makar bila zima ili žega. Skoro celo leto kopljem se na Dravi, negda otidem i na ribičijo . Negda ima rib, a negda nema. Dok sem bil menjši, otišel sem sam z biciklom na Dravo. Bormeš je mama doma poludela. Dok sem došel doma, mama je vikala i bila me je kakti vola. No to neje pomoglo, za tjeden dana pak sem otišel na Dravo.

 Znali smo se voziti i z čonom, ali nesmo uspeli otiti prek. Mislim da se ljudi ne bi trebali sramiti svojega zavičaja jer smo tu rođeni i tu smo i odrasli . Neje mi lepo dok ljudi ''zabe'' govoriti kajkavski jer misle da so zbog toga seljaki . Negda mi se vu školi smejo jer drugač govorim , no to mene nikaj ne smeta. Mislim si nikdar ne otiti odovod, no bodem se moral i dalje školati. Dok bodem vu penziji, mam bom došel tu, vu Podravino.

Pred sedem let sem se zamalo ftopil vu Dravi, no ostal sem živ. Sigurno je tak Drava štela . Sad sako nedeljo otidem na Dravo, prekrižim se i zafalim kaj sem ostal živ. I slušam jo kak teče, onak bez brige i ne gledi ni napre ni iza.

 Marko Vranić, 1.a